open-index/open-wikipedia-markdown huggingface dataset:
Kruna aran

**Kruna aran** utawi **nomina** inghih punika kelas kruna sané nganikayang aran saking jadma, genah, utawi samian aran miwah samian sané kaaranin. Kruna aran kakepah dados kalih inggih punika:
* **Kruna Aran Sekala** antuk paindikan sané prasida kauningin ngangggé panca indra (sekadi *buku*, *[[potlot]]*, *[[tiuk]]*, msl).
* **Kruna Aran Niskala** antuk aran nganikayang indik wantah prasida saking manah (sekadi *tresna*, *seneng*, *lila*, msl).

Tiosan punika, soroh kruna puniki taler prasida kapupulang manados kruna aran kusus utawi aran raga (*proper noun*) miwah kruna aran ketah utawi aran soroh (*common noun*). Kruna aran raga punika kruna aran sané ngawakilin indik katentu (sekadi *Bali* utawi *Wayan*), asapunika kruna aran ketah wantah sawalik nyané, nganikayang indik kelas *entitas* (sekadi *nusa* utawi *jadma*).

## Cecirén
**Kruna aran** yéning manut cecirennnyane prasida kacingakin saking tigang sisi inggih punika, sisi semantis, sintaksis taler sisi wangunnyane. Kruna aran punika yéning kacingakin saking kelas léksikal gramatikal ngelah ciri sekadi puniki:
* artos kaaranan
* wasa sambung sintaksis
* wénten prasarana kusus antuk nganikayang artos katunggalan utawi artos kaakéhan
Yening kacingakin saking sisi semantis, kruna aran madué ceciren sakancan kruna sané maosang indik jadma, beburon miwah napi sané prasida kaaranin. Punika mawinan, kruna-kruna sakadi meong, jaran, bingin, guru, msl ngranjing kruna aran. Yening kacingakin saking sisi sintaktisnyane, kruna aran madué ceciren sakadi: Yening ring lengkara, sané predikatnyane marupa kruna kria, kruna aran ketah dados jejering lengkara, panandang lengkara, miwah dados palengkap. Yening rereh imbanyane ring lengkara Wayan malajah apang énggal dueg, kruna "wayan" punika ngranjing kruna aran sané madué kawigunan dados jejering lengkara.  Kruna aran, ketahnyane kasarengin olih kawéntenan kruna kahanan yéning maosang indik lengkara. Kawéntenan kruna kahanan bisa manten langsung utawi wénten kruna panyambung "ane", minakadi buku daki, utawi buku ane daki.

## Cara pawangunan kruna
Saking pahan nyané, nomina prasida kakepah mawit morfologi kruna nyané manados nomina akah, sadrana, nénten tuunan, nomina tuunan maimbuhan, nomina tuunan maulang, miwah nomina majemuk taler jangkepan.

Nomina akah kadiri antuk satunggal morfém akah, sané maaksara asiki nganti akéh. Punika nomina tuunan maimbuhan kadiri saking morfem akah miwah afiks derivatif. Sekadi nomina jadma sané makarya utawi maparilaksana taler piranti antuk makarya, morfem prasida kawangun sekadi puniki: pe- + tani = petani (pakaryan), ma- + tani = matani (ngamargiang pakaryan). Nomina ring tingkat pinih duur punika nomina majemuk maartos aran mieah nomina maartosan aran, sekadi ibu + kota = ibu kota, miwah juru + tulis = juru tulis.

## Pustaka
Buldog

**Bulldog** inggih punika silih tunggil sarwa ras buron cicing sané pinih purwa ring sajebag jagat mawit saking Inggris. Cicing puniki taler kasengguh *English Bulldog*. Rihinan cicing Buldog kapiara pinaka cicing adu sané lakar masiat sareng sampi alas utawi banteng. Nika sané ngawinang cicing Buldog mawatek galak tur siteng.

Kirang langkung ring warsa 1835, adu cicing nénten kadadosang sareng Undang-undang ring Inggris. Salanturnyané, Buldog kapiara tur kalimbakang antuk tetujon sané malianan, inggihnyané sawitra (*Companion Dog*). Ring aab sané mangkin cicing Buldog kadadosang sawitra sareng makudang-kudang jadma ring jagat. Anatomi ragannyané taler mauwah manut aab, sané dumunan tegeh mangkin sampun katek tur madué cunguh pesék.

Buldog pinaka cihna cicing sané siteng kantos mangkin kantun kaangén pinaka simbol ring militer utawi cicing nasional ring Inggris.
Pug

**Pug** inggih punika silih tunggil sarwa ras cicing sané muané keriput, monyong miwah katék, awak sedeng, tur ikuhnyané nglingker. Cicing punika madué sarwa warna ketahnyané badeng tur soklat nguda das kuning.

Cicing Pug kabakta saking Cina ka Éropa ring aab ka-16 tur kasub ring Éropa Kauh olih kulawarga Krajaan Oranje saking Belanda miwah Krajaan Stuart saking Britania. Ring Britania Raya duk abad ka-19, Ratu Victoria seneng pug tur nuladang seneng ida ring sekaa kulawarga sané lianan.

Pug kasub pinaka cicing pasawitran tur alus. American Kennel Club nguningayang cicing punika ngranjing cicing sané "mawatek kalem tur luwih". Pug kantun kasup ngantos aab ka-21 tur dados ubuhan saking artis sané kaloktah ring jagat. Silih tunggil cicing Pug taler ngamolihang jayanti ring Pameran Anjiing Dunia ring warsa 2004.

## Pustaka
Tari Margapati

**Tari Margapati** inggih punika silih tunggil sasolahan sané wénten ring Bali. Tari Margapati wantah sasolahan kekebyaran.Tari Margapati kakaryanin olih I Nyoman Kalér ring warsa 1942. Tari puniki kasusun antuk campuran koreografi gaya Bali Utara miwah Bali Selatan. Tari Margapati rumasuk ring sesolahan putra keras.

## Arti Kruna Margapati
Kruna Margapati mawit saking kruna "mrga" sané maarti beburon miwah "pati" sané maarti prabu utawi raja. Tari puniki nyihnayang parilaksana prabu alas utawi singa ri tatkala ngrereh mangsa ring tengah alas. Tiosan punika, wénten malih sané ngartiang arti wastan sasolahan punika. Kruna "marga" ring Bali kaartiang dados *"jalan"* miwah kruna "pati" sané madué arti séda utawi *"kematian"*. Nika mawinan, tari puniki kaartiang dados *"jalan menuju kematian"* utawi sasolahan sané nyihnayang anak istri sané pelih milih margi mawinan tari puniki biasané kasolahang olih pragina istri nganggén gerakan – gerakan sané nyihnayang anak lanang.

## Tata Busana
Tari Margapati madué tata busana sané mabinayang sareng tari Bali sané lianan. Tata busana Tari Margapati inggih punika :

Désain Atas

–  Nganggén udeng pepandekan

–  Nganggén badong.

Désain Badan

Pakaian Dalam saking Tari Margapati

–  Tapih

–  Sabuk stagen (lantangnyané kirang langkung 8 m)

Pakaian Luar saking Tari Margapati

–  Kamen Prada

–  Sabuk Prada

–  Gelangkana

–  Ampok-ampok

## Pustaka
Rahina PGRI

**Rahina PGRI** inggih punika rahina wanti warsa sané kalaksanayang mapaiketan sareng wanti warsa Persatuan Guru Républik Indonésia (PGRI). Rahina puniki nenten ngranjing rahina cuti. Ring soang-soang sekolah ring Indonésia jagi kalaksanayang upacara bendéra tur ngicenin tanda jasa ring para guru, manggala sekolah, miwah pengawas sekolah. Guru ring Indonésia kasengguh pinaka **pahlawan tan patanda jasa**. Rahina guru Nasional manut kaputusan Présidén Soeharto ring tanggal 25 Nopémber 1994 antuk Keputusan Présidén, inggihnyané Kepres Nomor 78 warsa 1994 indik Hari Guru Nasional.

## Lelintihan PGRI
Rihin, wénten sekaa pejuang guru-guru krama pribumi ring jaman Belanda sané ngadeg duk warsa 1912 antuk wasta Persatuan Guru Hindia Belanda (PGHB). Sekaa puniki wateknyané unitaristik inggih punika sané ngranjing para guru wantu, guru désa, manggala sekolah, taler sang sané madué sekolah. Para guru makasami makarya ring sekolah désa miwah sekolah rakyat angka dua.

Ring warsa 1932 wasta Persatuan Guru Hindia Belanda (PGHB) kauwah dados Persatuan Guru Indonésia (PGI). Belanda nénten seneng yéning madaging kruna Indonésia pinaka sarana semangat kebangsaan. Lantur ri kala pemerintah Jepang ka Indonésia taler sekaa puniki nénten dados kamargiang malih.

Semangat proklamasi  ring tanggal 17 Agustus 1945 pinaka diri parikrama Kongres Guru Indonésia ring tanggal 24-25 Nopémber 1945 di Surakarta. Saking kongrés punika makasami guru saking makudang-kudang sekaa sané mabinayan dados asiki. Ring tanggal 25 Nopémber 1945 - satus rahina sasampun proklamasi kemerdekaan Républik Indonésia - Persatuan Guru Républik Indonésia (PGRI) prasida ngadeg.

## Pustaka
Imlék

**Imlék** inggih punika rahina sané pinih utama majeng ring krama Tionghoa. Rahina warsa anyar imlék kakawitin ring rahina kapertama bulan kapertama (Hanzi: 正月; pinyin: *zhēng yuè*) ring penanggalanTionghoa miwah ring panguntat Cap Go Meh 十五暝 元宵節 ring tanggal ke-15 (ri kala bulan purnama). Malam warsa anyar imlék kasengguh pinaka *Chúxī* 除夕 sané mateges "wengi ganti warsa".
Idul Fitri

**Idul Fitri** utawi Lebaran inggih punika rahina jagat krama Islam. Rahina punika kalaksanayang tanggal 1 Syawal ring pinanggalan Hijriah utawi rahina kapertama ring sasih kadasa ring kalender Islam. Kalender Islam inggih punika kalender candra. Tanggal kaitung mawit saking fase candra. Krana warsa kalender Islam (Hijriah) cutetan saking warsa kalender surya (Maséhi). Makakalih kalénder punika mabinayan kirang langkung 10 mawit 12 dina. Nika mawinan, tanggal awal rahina Ramadan miwah rahina Idul Fitri ring kalénder maséhi satata mabinayan saking warsa ka warsa.

## Ibadah Idul Fitri
Idul Fitri nyihnayang puasa bulan Ramadan sampun wusan. Wénten ibadah sané kalaksanayang olih krama Islam ri tatkala rahina Idul Fitri. Sadurung nyabran rahina Idul Fitri, krama Islam kawajibang naur zakat Fitrah utawi sedekah. Ritatkala semeng, kalaksanayang salat Idul Fitri (salat Id) sané kalaksanayang ring tanah lapang. Sasampuné salat Idul Fitri, krama Islam madelokan ring para kulawarga sané kawastanin silaturahmi. Idul Fitri madué arti sakadi galah sukacita ring krama Islam miwah galah antuk bersedekah ring krama sané kakirangan.

## Aran liyanan

## Pustaka
Rahina Kamahardikan Republik Indonesia

**Rahina Kamahardikan Républik Indonésia** (sané jangkep: **Rahina Kamahardikan RI**, sarahina sering kabaos: *Tujuhbelasan*) inggih punika rahina sané mikelingin kahamardikan Républik Indonésia. Républik Indonésia ngukuhang kamahardikan ipun ring 17 Agustus 1945.

Nyabran warsa makasami krama Indonésia mikelingin rahina kamahardikane puniki antuk ngamardiang makudang-kudang pacentokan utawi lomba. Pacentokan sané katah kamargiang inggih punika panjat pinang, lomba ngajeng kerupuk, utawi lomba tarik tambang. Lombane puniki kamargiang ring soang-soang banjar, ring soang-soang désa, kantos ring kantor-kantor miwah sekolah.

Tiosan ring ngamargiang lomba, ring sekolah utawi kantor pastika taler ngamargiang upacara bendera. Pamargin Upacara bendera puniki wantah silih tunggil jalaran ngwangiang para wira rananggana utawi pahlawan sané sampun mabela pati nindihin jagat Indonésia mangda sida ngamanggihin kamahardikan.

Upacara bendera sané utama kamargiang ring Istana Présidén Républik Indonésia. Pamargin upacara bendera ring Istana Presidan puniki kasarengin olih makudang-kudang manggala praja ring wewidangan pamrentahan Indonésia. Taler kasarengin olih manggala praja saking Duta Besar sané ngangganin pamrentah dura negara ring Indonésia.

## Kewajiban mengibarkan bendera

Undang-Undang Républik Indonésia Nomor 24 Tahun 2009 indik Bendera, Bahasa, dan Lambang Negara serta Lagu Kebangsaan pasal 7 ayat 3 mengatur indik kewajiban mengibarkan bendera Merah Putih bagi setiap warga negara yang memiliki hak penggunaan rumah, gedung kantor, satuan pendidikan, transportasi publik dan transportasi pribadi di wilayah NKRI, serta kantor perwakilan diplomatik Indonésia di luar negeri pada tanggal 17 Agustus.

## Mikelingin Rahina Kamahardikan ring Istana Merdeka RI
Mikelingin Rahina Kamahardikan ring Istana Merdeka kamanggalain olih Présidén RI minaka Inspektur Upacara. Upacara bendera puniki kakawitin saking galah 10:00 WIB. Upacara puniki kasobyahang ring makudang-kudang stasiun tV stasiun televisi nasional Indonésia. Acara-acara kakawitin antuk penembakan meriam miwah sirene, ngibarang bendera Sang Saka Merah Putih (Bendera Indonésia), ngwacen naskah Proklamasi, Flypast Jet Tempur TNI AU sané pacang nguncarang rahajang mikelingin rahina kamahardikan saking kokpit jet tempur, Aubade saking Paduan Suara Gita Bahana Nusantara, miwah sané tiosan. Nedunang Bendera Negara Sang Saka Merah Putih kamargiang ring galah sore, pamargine puniki taler kasiarang stasiun televisi nasional Indonésia.

## Pustaka
Rahina Swakirtti Internasional

**Rahina Swakirtti Internasional**, taler kauningin antuk **Rahina Buruh** ring makéhan negara miwah ketah kasengguh *May Day*, punika parayaan buruh miwah kelas pakarya sané kapromosiyang olih gerakan buruh internasional miwah kamargiang ngawarsa ring May Day (1 Méi).

Yadiastun minab dados acara ring masan semi, tanggal punika kapilih warsa 1889 hawanan politik olih Kongrés Sosialis Marxis Internasional sané matemu ring Paris miwah ngadegang Internasional Kedua manados panerus Asosiasi Pakarya Internasional sadurungné. Dané ngadopsi résolusi antuk "démonstrasi internasional sané becik" ngadukunh tuntutan kelas pakarya antuk makarya ring kutus jam arahina. Tanggal sampun kapilih olih Fédérasi Wasa Karya Amérika antuk ngalanturang kampanye sadurungné indik makarya kutus jam arahina ring Amérika Serikat, sané ngamuncuk ring Paindikan Haymarket, ring Chicago tanggal 4 Méi 1886. May Day selanturnyané manados acara ngawarsa. Konférénsi Kaenem Internasional Kakalih, nganikayang "samian seka Partai Sosial Démokrat miwah serikat pakarya saking samian negara madémontrasi ring 1 Méi antuk pangadegan hukum kutus jam arahina, antuk tuntutan kelas proletariat, miwah antuk padanéam universal."

Tanggal 1 Méi punika rahina nasional, rahina perai makéh negara ring sajebag gumi, ring makéh indik manados "Rahina Swakirtti Internasional" utawi aran sarupa. Makudang negara ngarayaang Rahina Buruh ring tanggal liyanan, sekadi Amérika Serikat miwah Kanada, sané ngarayaang Rahina Buruh ring rahina Soma kapertama sasih Séptémber.

## Pustaka
Itterbium

**Itterbium** silih tunggil datu kimia antuk simbol&nbsp;**Yb** miwah wilangan atom&nbsp;70. Puniki datu kaping pat welas miwah kaping kalih saking untat ring bacakan lantanida, sané marupa dasar tegtegan rélatif saking paindikan oksidasi +2. Menawi, sekadi lantanida liyanan, paindikan oksidasi pinih ketah punika +3, sakancan ring oksida, halida, miwah senyawa liyanan. Ring larutan matoya, sekadi senyawa lantanida ungkur liyanan, senyawa Itterbium larut ngawentuk kompléks sareng sia molekul toya. Mawinan konfigurasi éléktron kulit katutup nyané, kakerepan miwah titik leleh taler titik didih nyané matiosan doh sareng makéhan lantanida liyanan.

## Pustaka

## Suratan
**Guide to the Elements – Revised Edition*, Albert Stwertka, (Oxford University Press; 1998) 

## Pranala jaba

*It's Elemental – Ytterbium 
*
* Encyclopedia of Geochemistry - Ytterbium
Thulium

**Thulium** silih tunggil datu kimia antuk simbol **Tm** miwah wilangan atom 69. Puniki datu kaping tigang welas miwah kaping tiga saking untat ring bacakan lantanida, paindikan oksidasi sané pinih ketah punika +3, kacingak ring oksida, halida, miwah senyawa liyanan; mawinan sanget belad ring bacakan punika, asapunika, paindikan oksidasi +2 taler kategtegang olih kulit 4f sané nagih penuh. Larutan MCIn, sekadi senyawa lantanida untat liyanan, senyawa thulium larut ngawentuk kompléks koordinasi sareng sia molekul toya.

## Pustaka

## Pranala jaba

*
Érbium

**Érbium** silih tunggil datu kimia antuk simbol **Ér** miwah wilangan atom 68. Logam padét mawarna putih masawang pérak ri kala kaisolasi sacara kardian, érbium alami setata katemuin ring campuhan kimia sareng datu liyanan. Punika lantanida, datu tanah langka, ring pamabahnyané katemuin ring tambang gadolinit ring Yttérby, Swédia.

## Pustaka

## Suratan
* *Guide to the Elements – Revised Edition*, Albert Stwertka (Oxford University Press; 1998), .

## Pranala jaba

* It's Elemental – Erbium
Holmium

**Holmium** silih tunggil datu kimia antuk simbol **Ho** miwah wilangan atom 67. Wagian saking lantanida, holmium punika datu tanah langka.

## Pustaka

## Pranala jaba

*WebElements.com –     Holmium (also used as a reference)
*American Elements – Holmium American Elements (also used as a reference)
* Holmium at *[[The Periodic Table of Videos]]* (University of Nottingham)
Disprosium

**Disprosium** silih tunggil datu kimia antuk simbol **Dy** miwah wilangan atom 66. Punika datu tanah langka antuk nyalang pérak métalik. Disprosium tan taén katemuin ring palemahan dados datu bébas, yadiastun katemuin ring makudang mineral, sekadi xénotime. Disprosium sané kawéntenan alami kadiri saking pitu isotop, kaakéhan pinih akéh punika 164Dy.

## Pustaka

## Pranala jaba

* It's Elemental – Dysprosium
Terbium

**Terbium** silih tunggil datu kimia antuk simbol **Tb** miwah wilangan atom 65. Punika mawarna putih masawang pérak, logam tanah langka sané prasida kaprapén, ulet, miwah bélék antuk kagetep nganggén tiuk. Anggota kasia saking seka lantanida, terbium punika logam éléktropositif sané maréaksi sareng toya, ngembangang gas hidrogén. Terbium nénten taén katemuin ring palemahan dados datu bébas, menawi makéh ring mineral, rumasuk cérit, gadolinit, monasit, xénotime, miwah éuksénit.

## Pustaka

## Pranala jaba

* WebElements.com&nbsp;– Terbium
* It's Elemental&nbsp;– Terbium
Gadolinium

**Gadolinium** silih tunggil datu kimia antuk simbol **Gd** miwah wilangan atom 64. Gadolinium punika logam putih maswang pérak ri kala oksidasi kaicalang. Wantah datu tanah langka akedik sané prasida kaprapén miwah ulet. Gadolinium maréaksi sareng oksigén atmospir utawi uap toya sané alon ngawentuk lapisan selem. Gadolinium ring metén Titik Curie saking  punika féromagnétik, antuk wasa kedeng nuju médan magnét langkung saking nikel. Ring duur suhu punika, Inucap dados datu paramagnétik sané akéh. Wantah ketemuin ring palemahan marupa oksidasi. Ri kala kabelasang, ketah nyané ngelah pangotor saking tanah langka liyanan krana cecirén kimia nyané sané sarupa.

## Pustaka

## Pranala jaba

* Nephrogenic Systemic Fibrosis – Complication of Gadolinium MR Contrast (series of images at MedPix website)
* It's Elemental – Gadolinium 
* Refrigerator uses gadolinium metal that heats up when exposed to magnetic field
* FDA advisory on gadolinium-based contrast
* Abdominal MR imaging: important considerations for evaluation of gadolinium enhancement  Rafael O.P. de Campos, Vasco Herédia, Ersan Altun, Richard C. Semelka, Department of Radiology University of North Carolina Hospitals Chapel Hill
* Inside Japan’s Super Kamiokande 360 degree tour including details on adding Gadolinium to the pure water to aid in studying neutrinos
Éuropium

**Éuropium** silih tunggil datu kimia antuk simbol **Éu** miwah wilangan atom 63. Éuropium punika lantanida pinih réaktif kauningin, patut kasimpan ring cairan inert antuk ngsaibin saking oksigén atmosfir utawi kaayuban. Éuropium taler lantanida pinih bélék, mawinan nyidayang pényok nganggé kuku miwah aluh kagetep nganggén tiuk. Ri kala oksidasi kaicalang, logam kacingak putih nyalang. Éuropium kaisolasi warsa 1901 miwah kaaranin banua Éropa. Manados anggota khas saking dérét lantanida, éuropium ketah nyané ring paindikan oksidasi +3, menawi ketah masih ring paindikan oksidasi +2. Samian senyawa europium antuk wilangan oksidasi +2 akedik réduksi. Europium nénten mawiguna ring biologis sané signifikan miwah rélatif nénten nubain pantaraning logam baat liyanana. Makéhan éuropium kaanggén luruhan senyawa éuropium. Éuropium dados silih tunggil datu tanah langka pinih langka ring Gumi.

## Pustaka

## Pranala jaba

* It's Elemental – Europium
Samarium

**Samarium** silih tunggil datu kimia antuk simbol&nbsp;**Sm** miwah wilangan atom&nbsp;62. Punika logam kapérakan katos alon kaoksidasi ring udara. Manados anggota khas saking dérét lantanida, samarium ketah nyané kanikayang ring paindikan oksidasi +3. Senyawa samarium(II) taler kauningin, kautama monoksida SmO, monokalkogénida SmS, SmSé dan SmTé, taler samarium(II) iodida. Senyawa ungkur punika agén paréduksi sané ketah ring sintésis kimia. Samarium nénten ngelah kawigunaan biologis sané signifikan menawi wantah ekedik nubain.

## Pustaka

## Suratan
*

## Pranala jaba

*
*It's Elemental&nbsp;– Samarium 
*Reducing Agents > Samarium low valent
Prométhium

**Prométhium** silih tunggil datu kimia antuk simbol **Pm** miwah wilangan atom 61. Makasami isotop-nyané punika radioaktip; punika pinih langka, wantah sawatara 500–600 gram sané sacara alami ring kerak gumi kala katentu. Prométhium punika wantah silih tunggil saking kalih datu radioaktip ring tabél périodik olih datu-datu antuk rupa tégtég, sané liayanan punika téknésium. Sacara kimia, promethium punika lantanida. Prométhium wantah ngelah asiki paindikan oksidasi tegteg +3.

## Pustaka

## Suratan
*
*
*2013, E.R. Scerri,*A tale of seven elements,* Oxford University Press, Oxford, 

## Pranala jaba

*It's Elemental – Promethium
Néodimium

**Néodimium** silih tunggil datu kimia antuk simbol **Nd** miwah wilangan atom 60. Néodimium rumasuk ring dérét lantanida miwah dados datu tanah langka. Punika logam kapérakan sané katos, akedik maléléh énggal ring udara miwah kaayuban. Ri kala kaoksidasi, néodimium maréaksi énggal antuk ngasilang senyawa mawarna dadu, tangi/pelung miwah kuning ring paindukan oksidasi +2, +3 miwah +4. Néodimium katemuin warsa 1885 olih pawikan kimia Austria Carl Auer von Welsbach. Katemuin makéh ring mineral wijih monasit miwah bastnäsit. Néodimium nénten katemuin alami ring rupa logam utawi nénten kacampuh sareng lantanida liyanan, ketah kamurniang antuk pawigunaan umum. Yadiastun néodimium kaklasifikasiyang manados datu tanah langka, punika umum, nénten luwih langka saking kobalt, nikel, utawi témaga, miwah sacara jimbar kasebar ring kerak Gumi. Makéhan néodimium komersial ring gumi asil tambang Cina.
## Pustaka

## Pranala jaba

* It's Elemental—Neodymium
Praséodimium

**Praséodimium** silih tunggil datu kimia antuk simbol **Pr** miwah wilangan atom 59. Punika anggota katiga saking dérét lantanida miwah sacara tradisional kanikayang silih tunggil logam tanah langka. Praséodimium pinaka logam sané bélék, kapérakan, prasida kaprapén miwah ulet, kahargain krana cecirém magnétik, listrik, kimia, miwah optik nyané. Sanget réaktif antuk katemuin ring rupa asli, miwah logam praséodimium murni alon-alon dados lapisan oksida ijo ri kala keni udara.

## Pustaka

## Suratan
*
*

## Wacénan lantur
* R. J. Callow, *The Industrial Chemistry of the Lanthanons, Yttrium, Thorium and Uranium*, Pergamon Press, 1967.

## Pranala jaba

* WebElements.com—Praseodymium
* It's Elemental—The Element Praseodymium
Sérium

**Sérium** silih tunggil datu kimia antuk simbol **Cé** miwah wilangan atom 58. Sérium punika logam bélék, ulet, miwah mawarna putih masawang pérak ri kala keni udara, miwah bélék antuk kagetep nganggén tiuk baja. Sérium punika datu kakalih ring dérét lantanida, yadiastun kenah kacingak karakteristik paindikan oksidasi +3 saking dérét, inucap taler ngelah paindikan +4 stabil sané nénten kaoksidasi ring udara. Taler kanikayang silih tunggil datu tanah langka. Sérium nénten mawiguna biologis ring manusa miwah nénten sanget nubain.

## Pustaka

## Suaratan
*
Lanthanum

**Lanthanum** silih tunggil datu kimia antuk simbol **La** miwah wilangan atom 57. Punika logam bélék, ulet, putih masawang pérak sané mamudar ri kala keni udara. Punika éponim saking dérét lantanida, seka datu 15 sarupa riantara lanthanum miwah lutétium ring tabél périodik], lanthanum pinaka kapartama miwah prototipe. Lantanum sacara tradisional kapeték ri antara datu tanah langka. Ketah nyané paindikan oksidasi punika +3. Lantanum nénten mawiguna biologis ring manusa menawi penting antuk makudang baktéri. Nénten nubain antuk manusa menawi ngenahang makudang aktivitas antimikroba.

## Cutetan

## Pustaka

## Suratan
* 

## Wacénan lantur
* *The Industrial Chemistry of the Lanthanons, Yttrium, Thorium and Uranium*, by R. J. Callow, Pergamon Press, 1967
* *Extractive Metallurgy of Rare Earths*, by C. K. Gupta and N. Krishnamurthy, CRC Press, 2005
* *Nouveau Traite de Chimie Minerale, Vol. VII. Scandium, Yttrium, Elements des Terres Rares, Actinium*, P. Pascal, Editor, Masson & Cie, 1959
* *Chemistry of the Lanthanons*, by R. C. Vickery, Butterworths 1953
USS Rooks

**USS ''Bush'' (DD-529)** inggih punika silih tunggil kapal parusak kelas Fletcher druen Angkatan Segara Amérika Serikat sané nyarengin Yuda Jagat II. Kapal puniki kakaryanin olih Todd Pacific Shipyards ring Seattle; miwah kasponsorin olih Edith R. Rooks. Kapal puniki sampun prasida matugas ring pinanggal 2 Séptémber 1944 ring sor komando Robert F.. Kapal punika ngamolihang wasta/aran saking Kaptén Albert H. Rooks. Kapal puniki kabét ring warsa 1983.

## Pranala jaba
*navsource.org: USS ''Rooks''
*hazegray.org: USS ''Rooks''
Rahina Basa Ibu Internasional

**Rahina Basa Ibu Internasional** inggih punika parayaan ngawarsa ring sajebag guminé sané kamargiang nyabran 21 Pébruari antuk ngapromosiyang kasadaran indik linguistik miwah kaakéhan soroh budaya taler antuk ngapromosiang multibasa. Kapartama kajarwak olih UNESCO ring 17 Nopémber 1999, punika sacara resmi kaakuin olih Manggala Umum Paiketan Wangsa-Wangsa antuk adopsi résolusi PBB 56/262 warsa 2002. Rahina Basa Ibu punika pahan saking inisiatip sané luwih jimbar "antuk ngapromosiyang palestarian miwah pasaiban samian basa sané kaanggén olih krama gumi" sekadi kaadopsi olih Manggala Umum PBB tanggal 16 Méi 2007 ring résolusi PBB 61/266, sané nganetapang warsa 2008 manados Warsa Basa Internasional.
Manag antuk ngarayaang Rahina Basa Ibu Internasional pinaka inisiatip saking Bangladesh. Ring Bangladesh, 21 Pébruari punika rahina pikélingan ri kala jadma Bangladesh (ri kala punika Pakistan Kangin) ngupadi mangda bahasa Bangla polih pangakuan. Punika taler karayaang ring Bénggala Kawan, India.

## Pustaka

## Pranala jaba
* Beranda UNESCO antuk Rahina Basa Ibu Internasional
* Beranda Paiketan Wangsa-Wangsa antuk IMLD
Labuhan Gilimanuk

**Labuhan Gilimanuk** () silih tunggil labuhan féri ring Kalurahan Gilimanuk, Kecamatan Melaya, Kabupatén Jembrana, Bali sané mingubungin Nusa Bali sareng Nusa Jawa saking Selat Bali. Labuhan Gilimanuk magenah ring pangelolaan ASDP Indonésia Férry.

## Pustaka

### Pranala jaba
* Kapal dan Pelabuhan
* Kantor Cabang
* Pemudik Antre Hingga 10 Jam di Pelabuhan Gilimanuk
Labuhan Padangbai

**Labuhan Padangbai** () silih tunggil labuhan féri ring Padangbai, Karangasem, Bali sané mingubungin Nusa Bali sareng Nusa Lombok saking Selat Lombok. Labuhan Padangbai magenah ring pangelolaan ASDP Indonésia Férry. Sadurungné genah puniki maaran Celuk Padang, sarauhné wangsa Welanda ring Bali, celuk punika kaaranin *Padang Baai* utawi ring basa Inggris *Padang Bay*, sesampun masan kamahardikaan aran punika kaulihang dados sekadi sadurungné, menawi ring dura negara sampun ketah nganikayang, asapunika aran nyané kaanyarin mawali malih dados Padangbai.

## Pustaka
Labuhan Celukan Bawang

**Labuhan Celukan Bawang** () silih tunggil labuhan ring Celukan Bawang, Buléléng, Bali. Marupa labuhan kargo miwah kapal pesiar sané magenah ring Celukan Bawang, punika dados lawang sisi kalér nusa Bali, taler dados labuhan ékonomi ring Bali siosan saking Labuhan Benoa, mawinan makéh kargo sané katedunang irika.

## Pikobet
Labuhan puniki madué potensi ageng krana genah palemahan ipun sané becik miwah jimbar antuk kawangunin labuhan ageng, nénten perlu ngeduk miwah sampun kasaibin saking ombak olih terumbu karang. Nanging wénten akedik pikobet ring birokrasi miwah wénten tatindakan sané nénten kamargiang sareng-sareng ring wawengkon labuhan. Punika ngawinang akéh jukung sané ngekoh malabuh ring labuhan punika.

## Cutetan

## Pustaka
Ida Bagus Tugur

**Ida Bagus Tugur** () inggih punika silih tunggil undagi utawi arsiték Bali modérn. Ida dados silih tunggil arsiték tradisional Bali sané kasub sasampun ngaryanang disain Taman Werdhi Budaya. Ida saking Griya Cucukan, Désa Selat, Klungkung. Ida makarya dados seniman lukis, pegawai Dinas Pekerjaan Umum, miwah Dosen Arsitektur ring Univérsitas Udayana.

Ida madué lima oka, inggih punika: Ida Bagus Gedé Yadnya (arsitek), Ida Ayu Sri Adnyani (pertanian), Ida Ayu Ariseni, Ida Ayu Widiastuti (arsitek PU) miwah Ida Ayu Mertawati (dokter miwah sulinggih).

## Karya undagi
* Taman Werdhi Budaya utawi *Art Centre Denpasar*
* Gedung DPRD Propinsi Bali, Renon
* Gedung Dinas Kebudayaan dan Pariwisata Bali, Renon
* Gedung DPRD Klungkung
* Patung Kanda Pat Sari utawi Catus Pata Klungkung
* Kantor Gubernur Bali, Renon
* Museum Taman Mini Indonésia Indah
* Museum Bajra Sandi, Renon

## Penghargaan
* Ring warsa 2017, Ida ngmolihang penghargaan Anugerah Parama Budaya saking Pamréntahan Kota Dénpasar.
* Piagam Dharma Kusuma, No.002/15784/Bin, pinanggal 5 Séptémber 1983 saking Gubernur Kepala Daérah Tingkat I Bali manut bidang Seniman Bidang Seni Rupa/Arsitektur
* Surat Penghargaan saking Yayasan Harapan Kita Ibu Tien Sueharto, pinanggal 11 Juli 1980 dalam rangka penyelesaian miwah padagingan Museum Indonésia ring Taman Mini Indonésia Indah Jakarta
* Penghargaan saking Kepala Taman Budaya Denpasar pinanggal 16 Agustus 1987, dalam kegiatan mengembangkan serta melestarikan cabang Seni Arsitektur Tradisional Bali
* Tanda Penghargaan saking Ketua Panitia Maha Sabha IV Parisada Hindu Dharma Indonésia pinanggal 27 Séptémber 1980 No. 118/M. Sabha/IX 1980 dados Dekorator
* Tanda Penghargaan saking Bupati Kepala Daérah Tingkat II Badung pinanggal 1 Juni 1980 dalam rangka mewujudkan Pembangunan Patung Pahlawan Puputan Badung
* Tanda Penghargaan saking Ketua Peresmian Pembukaan Gedung Pameran Mahudara Mandhara Giri Bhuvana dados pameran pinih gedé indik Sejarah Perkembangan Seni Rupa Bali, 14 Pebruari 1973
* Tanda Penghargaan saking Panitia Peringatan 25 Tahun (Lustrum V) Fakultas Teknik UNUD pinanggal 1 Oktober 1990
* Tanda Penghargaan saking Ikatan Arsitek Indonésia pinanggal 23 Oktober 1987 dados Lembaga Undagi Masyarakat Bali

## Pustaka

### Pranala jaba
*
Gempol, Cirebon

**Gempol** (Aksara Bali: ᬕᭂᬫ᭄ᬧᭀᬮ᭄) inggih punika silih tunggil kecamatan ring Kabupatén Cirebon, propinsi Jawa Barat, ring panegara Indonésia.

## Pamréntahan
### Wawengkon administratip
Kecamatan puniki madué 8 désa, inggih punika:

* Cupang
* Cikeusal
* Gempol
* Kedungbunder
* Kempek
* Palimanan Barat
* Walahar
* Winong

## Pustaka

### Pranala jaba
*  Situs Resmi Pamrentahan Propinsi Jawa Barat 
*  Badan Pusat Statistik Jawa Barat
*  Situs Resmi Kabupatén Cirebon 
*  BPS Kabupatén Cirebon
*cutetan: URL dados kauahin/ilang. Yening URL nenten aktip, ngiring kaapus saking lis.*
Markis Kido

**Markis Kido** (Aksara Bali: ᬫᬃᬓᬶᬲ᭄ᬓᬶᬤᭀ; ) silih tunggil pamain bulu tangkis Indonésia. Ida pinaka raka saking Bona Septano miwah Pia Zebadiah Bernadet sané pateh nyarengin pelatnas Cipayung. Bona punika pamain ganda putra sané mapasangan sareng Mohammad Ahsan, sareng adi nyané Pia sané mangkin dados pamain ganda campuhan mapasangan sareng Fran Kurniawan. Ida putra saking Djumharbey Anwar, satunggil parantau saking Minangkabau.

Ring pamahbahnyané ida mapasangan sareng Hendra Setiawan miwah manados paringkat kapertama gumi IBF antuk ganda putra. Dané pinaka pasangan andelan Indonésia sesampun purna nyané pasangan Chandra Wijaya/Sigit Budiarto miwah redup nyané pasangan Luluk Hadianto/Alvent Yulianto Chandra. Markis Kido sareng Hendra Setiawan jayanti gumi warsa 2007 miwah polih medali mas kapertama antuk Indonésia ring Olimpiade Beijing 2008 antuk pahan bulu tangkis ganda putra. Ring final tanggal 16 Agustus 2008 itu, dané ngalahang pasangan Cina Cai Yun/Fu Haifeng antuk laga keet 3 set antuk skor 12-21, 21-11, 21-16.

Markis Kido seda ring tanggal 14 Juni 2021 ri kala main bulu tangkis ring Tangerang, kacawang mawinan serangan jantung.

## Pustaka
Rahina Toya Sajagat

**Rahina Toya Sajagat** punika rahina pikélingan Paiketan Wangsa-Wangsa (UN) nyabran warsa ring tanggal 22 Maret sané dados genah ngaélingang toya tawar. Rahina puniki kaanggén antuk genah mapabligbagan pangelolaan mapanturan wit wasa toya tawar. Téma nyabran rahina ngadeleng ring topik toya resik, sanitasi miwah karesikan (WAS)), sané mamargi sareng Tatujon Pawangunan Malanturan 6. Parandika Pawangunan Toya Gumi PWW (WWDR) karilis nyabran warsa nampek Rahina Toya Sajagat.

UN-Toya punika panyelenggara Rahina Toya Sajagat miwah milih téma antuk nyabran warsa antuk makonsultasi sareng organisasi-organisasi PWW sané madué paindikan sané pateh ring delengan warsa punika. Téma warsa 2021 punika "Ngajinin Toya" miwah kampanye publik ngundang jadma-jadma antuk sareng ring pabligbagan global ring média sosial atuk "Nyaritayang paindikan, manah, miwah rasa ragané indik air majeng iraga".

Warsa 2020, téma nyané "Toya miwah Pauahan Iklim". Ring warsa 2016 nganti 2019 matéma "Toya miwah Pakaryan"", "Mengapa membuang-buang air?" "Alam untuk Air", miwah "Nénten ninggalin sira-sira". Rahina Toya Sajagat kapikélingin ring sajebag rahina antuk makudang acara. Ketah nyané kamargiang lakon, gendingan, utawi pabligbagan. Rahina punika taler prasida jangkep antuk kampanye mulpulan jinah antuk proyék toya. Rahina Toya Sajagat kapertama, sané katetapang olih PBB, punika warsa 1993.
## Pustaka
Rahina Segara Sajagat

**Rahina Segara Sajagat** kapikélingin nyabran 8 Juni saking pangajuan kapertama warsa 1992 olih Kanada ring Earth Summit, Rio de Janeiro, Brasil. Rahina pikélingan punika kapastika olih PBB ring ungkur warsa 2008. Saking warsa 2003, The Ocean Project sampun ngordinasiyang rahina pakélingan puniki antuk ngapupulang jadma nyabran warsa.

## Tatujon
Rahina Segara Sajagat pinaka rahina pakélingan antuk mihargain segara-segara ring gumi antuk ngarayaang sané kasedia olih samudra, sekadi boga segara miwah kauripan segara antuk akuarium, buron anggoan miwah kala antuk minghargain aji intrinsik punika. Segara taler nyediayang margi palayaran antuk paadolan internasional. Polusi global miwah konsumsi ulam sané kalangkungan sampun ngaranayang populasi ulam ngirangang akéh. Rahina pikélingan puniki taler ngicain galah matiosan antuk parayaan sané kamargiang sawilang seka miwah paragaan.

The Ocean Project, masawitra sareng World Ocean Network, Asosiasi Kebun Buron miwah Akuarium, miwah sawitra liyanan ring jaringan antuk 2.000 organisasi antuk ngapromosiyang Rahina Segara Sejagat saking warsa 2003. Acara Rahina Segara Sejagat ngajangkepin aktivitas miwah parilaksana, sekadi panjelajahan, paresikan pasisi, program pandidikan miwah laksana, kontés seni, festival film, miwah acara boga segara.

## Pustaka

## Pranala jaba
* 
*
Stadion Wémbley

**Stadion Wémbley** (kaaranin **Stadion Wémbley kahubungin olih EE** hawanan sponsor) silih tunggil stadion sépakbola ring Wémbley, London. Kabuka warsa 2007 ring genah Stadion Wembley sujati, sané kalebur warsa 2002 nganti 2003. Stadion puniki nyalengaraang laga sépakbola utama rumasuk laga kandang tim nasional sépakbola Inggris, miwah Final Piala FA. Stadion Wembley kadruénang olih Badan Régulasi Sépakbola Inggris, Asosiasi Sépakbola Inggris (FA), sané mamarkas ring stadion, saking panak pautsahaan Wembley National Stadium Ltd (WNSL). Antuk 90.000 kursi, punika dados stadion pinih ageng ring Inggris miwah stadion pinih ageng kaping kalih ring Éropa.
## Pustaka

## Pranala jaba

*wembleystadium.com, situs wéb resmi
*Gambar Stadion Wembley
Stadio Olimpico

**Stadio Olimpico** utawi **Stadion Olimpiade Roma** punika fasilitas olahraga pinih ageng ring Roma, Itali, antuk genah malinggih langkung saking 70.000 pamiarsa. Magenah ring kompléks olahraga Foro Italico, sisi kalér kota. Wangunan puniki druén Komite Olimpiade Nasional Itali miwah kautama kaanggén sépakbola. Stadio Olimpico manados stadion kandang saking klub sépakbola Roma miwah Lazio, taler manados tuan umah final Coppa Italia. Kawangun malih antuk Piala Jagat FIFA 1990 miwah manados tuan umah final wimbakara.''

Stadion puniki ngelah kapasitas 82.307 genah malinggih. Stadion puniki dados kandang saking kalih klub sépakbola saking kota Roma punika S.S. Lazio miwah A.S. Roma.

## Pustaka
Allianz Aréna

**Allianz Aréna** (; kauningin antuk **Fußball Aréna München** antuk pacentokan UEFA) silih tunggil stadion sépakbola ring Munich, Bavaria, Jérman ngelah 70.000 kapasitas malinggih antuk laga internasional miwah 75.000 antuk laga doméstik. Kaloktah krana éksterior nyané saking Panél plastik ETFE sané kakembungang, punika dados stadion kapertama ring gumi antuk éksterior sané mauah warna. Magenah ring 25 Werner-Heisenberg-Allee ring sisi kalé wawidangan Schwabing-Freimann Munich ring Fröttmaning Heath, pinaka aréna pinih ageng kaping kalih Jérman sesampun Westfalenstadion ring Dortmund.

## Pustaka
Stadion Olimpiade Baku

**Stadion Olimpiade Baku** (), silih tunggil stadion antuk 69.870 kursi, karancang miwah kawangun antuk ngamenuhin standar internasional stadion sané katetapang olih Asosiasi Sépakbola Uni Éropa (UEFA), Féderasi Internasional Asosiasi Sépakbola (FIFA) miwah Asosiasi Internasional Féderasi Atlétik (IAAF). Manados stadion pinih ageng ring Azerbaijan.

## Pustaka
Stadion Krestovsky

**Stadion Krestovsky**, kauningin antuk **[[Gazprom]] Arena** hawanan sponsor, () inggih stadion antuk raab sané prasida kabuka magenah ring sisi kawan Nusa Krestovsky, Saint Petersburg, Rusia, manados kandang saking FC Zénit Saint Petersburg. Stadion puniki kabuka warsa 2017 kaanggén Piala Konfédérasi FIFA. Kaaranin **Stadion Saint Petersburg** ri kala Piala Konfédérasi FIFA 2017 miwah Piala Jagat FIFA 2018.
## Pustaka

## Pranala jaba

* Situs web resmi 
* Live webcam of stadium construction at http://ingtransstroy.ru
* Render stadion sané kanyarin sesampun proyék
* Pahan indik stadion ring situs resmi Zénit
Puskás Aréna

**Puskás Aréna** silih tunggil stadion sépakbola ring distrik ka-14 (Zugló) ring Budapest, Hungaria. Pawangunan stadion kakawitin warsa 2017 miwah puput sadurung ungkur 2019. Punika *all-seater* antuk kapasitas 67.215. Fédérasi Sépakbola Hungaria ngamenuhin samian prasyarat stadion UEFA miwah FIFA, miwah kaicain bintang 4 olih UEFA. Stadion kawangun ring genah lad Stadion Ferenc Puskás sané pabongkaran inucap puput Oktober 2016. Makakalih stadion icain aran antuk menghormati lad kaptén tim nasional légendaris Ferenc Puskás.

## Pustaka

## Pranala jaba
*Pictures and data at magyarfutball.hu
Éstadio La Cartuja

**Éstadio La Cartuja** (), resmi kauningin dados **Éstadio La Cartuja de Sevilla**, punika stadion akéh wiguna sané magenah ring Isla de la Cartuja, Sevilla, Spanyol. Makéhan kaanggén antuk sépakbola miwah ketah kasengguh antuk 'la Cartuja' manten. Puput warsa 1999 antuk Pacentokan Gumi ring Atlétik. Antuk kapasitas 60.000 kursi, La Cartuja pinaka stadion pinihageng ka-6 ring Spanyol miwah pinih ageng ka-2 ring Andalusia. Polih dados genah Final Piala UEFA 2003 riantara Celtic miwah Porto.

## Pustaka

## Pranala jaba
* Official website
* Spanish football stadiums
* Photos of the Estadio Olimpico Football Temples of the World
* Estadios de Espana
Aréna Națională

**Arena Națională** () silih tunggil stadion sépakbola ngelah raab makedeng ring Bukarés, Rumania. Dibuka pada warsa 2011 di situs Stadion Nasional sujati, sané kalebur warsa 2007 nganti 2008. Stadion puniki nyalenggaraang laga sépakbola rumasuk laga kandang tim nasional sépakbola Rumania, miwah Final Piala Rumania. Punika kandang FCSB miwah Dinamo București.

## Pustaka

## Pranala jaba

* Arena Națională Official website
Johan Cruyff Aréna

**Johan Cruyff Arena** ( ; resmi aksara ipun *Johan Cruijff ArenA*) siluh tunggil stadion utama ring ibu kota Welanda Amsterdam miwah stadion kandang klub sépakbola AFC Ajax saking pambukaan nyané. Kawangun saking 1993 nganti 1996 antuk biaya nganti €140&nbsp;yuta, Manados stadion pinih ageng ring panegaran ipun. Stadion puniki sadurungné kauningin antuk **Amsterdam Aréna** (magaya *Amsterdam ArénA*) nganti masan 2018–19, aran nyané kagentosin dados minghormatin pasépakbola légendaris Welanda Johan Cruyff sané seda Maret 2016.

## Pustaka

## Pranala jaba

*
*Museum Ajax
Hampden Park

**Hampden Park** (ketah kauningin antuk **Hampden**) silih tunggil sépakbola stadion ring Gunung Florida, Glasgow, Skotlandia. Punika ngelah kapasitas  manados stadion nasional sépakbola ring Skotlandia. Punika kandang normal tim nasional sépakbola Skotlandia miwah manados kandang klub Queen's Park antuk langkung saking aabad. Hampden nyabran warsa dados tuan umah untat pacentokan Piala Skotlandia miwah Piala Liga Skotlandia taler kaanggén konsér gendingan miwah acara olahraga liyanan, sekadi kakonfigurasi malih manados stadion atlétik antuk Pacentokan Pasemakmuran 2014. Hampden Park pinaka stadium pinih ageng ka-55 ring Éropa miwah stadium pinih ageng ka-13 ring Inggris mawit kapasitas. 

## Pustaka

**Sources**
*
*

## Pranala jaba

*
Stadion Parken

**Stadion Parken**, taler ketah kauningin **Parken** miwah manados Télia Parken (2014–2020), silih tunggil stadion sépakbola ring distrik Indre Østerbro (*Jeroan Østerbro*) Kopenhagen, Dénmark, kawangun saking 1990 nganti 1992. Stadion, ngelah raab makedeng, mangkin ngelah kapasitas 38.065 anggén laga sépakbola, taler manados kandang saking FC Copenhagen miwah tim nasional sépakbola Dénmark. Kapasitas kaanggén konsér langkung saking kapasitas antuk laga – stadion prasida nampung akéh nyané 50.000 jadma antuk pangaturan panggung ungkur miwah 55.000 antuk pangaturan panggung tengah.

## Pustaka

## Pranala jaba

* Situs wéb resmi 
* Info wisata saking copenhagen.com 
* Suratan Panduan Stadion
* Stadion Parken
Rahina Palemahan Urip

**Rahina Palemahan Urip** utawi *World Environment Day* (***WED***) karayaang nyabran 5 Juni miwah pinaka dados genah utama PBB antuk nyadarang miwah parilaksana antuk pasaiban palemahan. Kapertama kamargiang warsa 1974, sampun manados genah antuk paningkatan kaélingan majeng isu palemahan sekadi polusi segara, kaakéhan populasi manusa, pamanesan global, konsumsi malanturan miwah kajahatan majeng satwa liar. Rahina Palemahan Urip Sajagat pinaka genah global antuk nampekang publik, antuk kasarengin olih langkung saking 143 negara nyabran warsa. Nyabran warsa, program puniki sampun nyadiayang téma miwah pabligbagan antuk pautsahaan, Organisasi ten-pemeréntah, seka, pemeréntah miwah selebriti antuk nganikayang indik karusakan palemahan.
## Pustaka
Plumbon, Cirebon

**Plumbon** (Aksara Bali: ᬧ᭄ᬮᬸᬫ᭄ᬩᭀᬦ᭄) inggih punika silih tunggil kecamatan ring Kabupatén Cirebon, propinsi Jawa Barat, ring panegara Indonésia.

## Pamréntahan
### Wawengkon administratip
Kecamatan puniki madué 15 désa, inggih punika:

* Bodelor
* BoDésari
* Cempaka
* Danamulya
* Gombang
* Karangasem
* Karangmulya
* Kebarepan
* Kedungsana
* Lurah
* Marikangen
* Pamijahan
* Pasanggrahan
* Plumbon
* Purbawinangun

## Pustaka

### Pranala jaba
*  Situs Resmi Pamrentahan Propinsi Jawa Barat 
*  Badan Pusat Statistik Jawa Barat
*  Situs Resmi Kabupatén Cirebon 
*  BPS Kabupatén Cirebon
*cutetan: URL dados kauahin/ilang. Yening URL nenten aktip, ngiring kaapus saking lis.*
Bekantan

**Bekantan** (*Nasalis larvatus*) utawi ring Malaysia kauningin antuk **Monyét Welanda** silih tunggil arboréal Monyét Gumi Lawas antuk cunguh nyané sané gedé, tur mawarna bang kulit soklat miwah ikuh lantang. Ini adalah éndemik ring Asia Kelod-Kangin, Nusa Kalimantan, makéhan katemuin ring wana bakau miwah wawengkon pasisi nusa.

Spésiés puniki idup madampingan sareng orangutan Kalimantan. Punika rumasuk ring génus monotipe ***Nasalis***.
## Pustaka
Pesut Mahakam

**Pesut mahakam** (Latin:*Orcaella brevirostris*) silih tunggil spésiés lumba-lumba segara katemuin ring subpopulasi sané mapegatan ring nampek pasisi pasih miwah ring loloan taler tukad ring pahan Celuk Bénggala miwah Asia Kelod Kangin. Punika mersib sareng pesut Ostrali (saking génus dané pateh, *[[Orcaella]]*) miwah nénten kanikayang manados spésiés kabelasang nganti warsa 2005. Mawarna pelung masawang klau nganti klau miwah pahan saking génus Orcaella utawi kauningin antuk pesut. Yadiastun katemuin makéhan ring wawengkon tukad miwah segara ring Asia Kelod miwah Kelos Kangin, wantah asiki populasi laguna kakosentrasi ring Danu Chilika ring Odisha, India miwah Danu Songkhla.
## Pustaka
Kecamatan miwah kelurahan ring Kota Padang Panjang

Berkas:Logopadangpanjang.png|Lambang Kota Padang Panjang
Berkas:Lokasi Sumatra Barat Kota Padangpanjang.svg|Peta genah Kota Padang Panjang ring Sumatra Barat


Puniki **lis [[kecamatan]] miwah [[kelurahan]] ring [[Kota Padang Panjang]]**, Sumatra Barat, Indonésia mawit saking Pérméndagri Nomor 137 warsa 2017 indik Kode miwah Data Wilayah Administrasi Pamréntahan. Kota Padang Panjang madué 2 kecamatan miwah 16 kelurahan. Ring warsa 2017, akéh kramanyané kirang langkung 53.094 diri mawit jimbarnyané 23,00 km² miwah sebaran krama 2.308 diri/km².

Lis kecamatan miwah kelurahan ring Kota Padang Panjang, inggih punika:


## Pustaka

### Cingak masih
* Kabupatén miwah kota ring Indonésia
* Kecamatan miwah kelurahan ring Indonésia
* Kecamatan miwah kelurahan ring Sumatra Barat

### Pranala jaba
*  Situs Resmi Provinsi Sumatra Barat 
*  Badan Pusat Statistik Kota Padang Panjang
*  Situs Resmi Kota Padang Panjang 
*cutetan: URL dados kauahin/ilang. Yening URL nenten aktip, ngiring kaapus saking lis.*
Kecamatan miwah kelurahan ring Kota Pariaman

Berkas:Lambang Kota Pariaman.png|Panji Kota Pariaman
Berkas:Lokasi Sumatra Barat Kota Pariaman.svg|Peta genah Kota Pariaman ring Sumatra Barat


Puniki **lis [[kecamatan]] miwah [[kelurahan]]/[[désa]] ring [[Kota Pariaman]]**, Sumatra Barat, Indonésia mawit saking Pérméndagri Nomor 137 warsa 2017 indik Kode miwah Data Wilayah Administrasi Pamréntahan. Kota Pariaman madué 4 kecamatan, 16 kelurahan miwah 55 désa. Ring warsa 2017, akéh kramanyané kirang langkung 88.984 diri mawit jimbarnyané 66,13 km² miwah sebaran krama 1.346 diri/km².

Lis kecamatan miwah kelurahan ring Kota Pariaman, inggih punika:


## Pustaka

### Cingak masih
* Kabupatén miwah kota ring Indonésia
* Kecamatan miwah kelurahan ring Indonésia
* Kecamatan miwah kelurahan ring Sumatra Barat

### Pranala jaba
*  Situs Resmi Pamréntahan Propinsi Sumatra Barat 
*  Badan Pusat Statistik Propinsi Sumatra Barat
*  Situs Resmi Pamréntahan Kota Pariaman
*  Badan Pusat Statistik Kota Pariaman
*cutetan: URL dados kauahin/ilang. Yening URL nenten aktip, ngiring kaapus saking lis.*
Désa Pakraman

**Désa Pakraman** utawi **Désa ''Adat*** inggih punika lembaga Pamréntahan ring tingkat IV menawi ring pamarginé mangkin nénten jangkep sareng [[désa|pamérentahan dinas]], aab sané mangkin kawigunaan inucap dados sané ngadegang indik parikrama miwah awig-awig sané kamargiang ring wawidangan sané kaiket antuk Pura Khayangan Tiga utawi sané liyanan. Indik lembaga puniki sampun kanikayang ring makudang prasasti Bali Kuna indik parhyangan, pawongan, miwah palemahan

== Étimologi ==
Kruna Désa Pakraman miwah Désa Adat puniki soang-soang madaging kruna désa, kruna punika sujatiné maasal saking [[Basa Sansekerta]] *desha* utawi *deça* sané maartos tanah miwah wawidangan, kruna punika kasilih ring Basa Jawi Kuna dados   *desa* sané maartos pateh kadi ring Basa Sansekerta. Sapunika kruna adat kaambil saking [[Basa Arab]]  (awda) sapunika magentos dados  (ada) maartos mawali, lantas polih kruna jamak taler panyuratan ipun kaambil saking [[Basa Persia]] miwah Basa Arab dados  (adat) maartos parerem tur dresta.  Kruna Pakraman mawit saking kruna Basa Bali Kuna krama, artos ipun nénten ja kémanten masyarakat ring basa Indonésia sawénten maartos taler dados polah palih (tata krama), kruna polih pangater pa miwah pangiring an dados pakraman sané maartos krama ring jamak.

== Lelintihan ==
Paistilah pakraman sampun kasengguh ring makudang-kudang prasasti kuna ring désa-désa purwa ring Bali, minakadi ring [[Terunyan, Kintamani, Bangli|Trunyan]] (Bhatara Datonta), [[Tenganan, Manggis, Karangasem|Tenganan]] (Bhatara Trenganan) miwah sané liyanan, kruna ipun kasengguh *kraman*, sané ketah kaanggén ritatkala mabaosan indik wates wawidangan utawi pangambilan pabéa pajeg utawi prarerem indik upcara ring wawidangan ipun. Kruna adat puniki wawu kauningin daweg para pangadol saking Arab rauh ring Bali, sapunika paistilah puniki wawu kaanggén ritatkala Wangsa Welandané sampun minguasain jagat Baliné, duk punika Wangsa Welandané jagi ngepah indik pameréntahan ring Bali, sistem sané anyar (Gouvernementsdesa) kaanggén mingaturin indik administrasi, sapunika patut sakirangné madué manggala kulawarga sané sampun katentuang olih pameréntah Welandané, sapunika sistem sané purwa nénten ja prasida kaangén taler akéh pesan indik sistem purwa punika kacampuh sareng indik dresta ring soang-soang désa. Daweg nika wawu kakenalang paistilah Désa Adat olih Welanda, antuk ngepah indik pameréntahan sané mingaturin indik administrasi sareng indik dresta ring désa. Punika taler désa sané sampun kaadegang sakéwanten durung madué panjak sané akéh pacang kagabung, kakepah, utawi sareng désa liyanan antuk ngadegang désa anyar sané kasengguh Désa Dinas.

== Parerem ==
Ring *Peraturan Gubernur Bali Nomor 4 Tahun 2019'' kanikayang pahan saking désa pakraman utawi adat.

## Pustaka